शिक्षक पद पर सुदूर बाड़मेर (राजस्थान) में मेरी प्रथम नियुक्ति (1997) हुई, तब एक ढाणी (एक परिवार की बस्ती) में मैं रहता था। धोरों (रेत के टीले) से घिरी बस्ती में चारों ओर सन्नाटा छाया रहता था। स्कूल से लौटने के बाद मेरे अकेलेपन का साथी रेडियो रहा है। पिछले तीस वर्षों से मेरा विविध भारती से गहरा रिश्ता रहा है। अनेक कार्यक्रमों के लिए मैंने पत्र लिखे है। रेडियो सुनने वाले मेरे मित्रों की तादाद भी अधिक है। मेरे फलोदी (जोधपुर) कस्बे में राजू माली ठेले पर दैनिक उपयोग की चीजें बेचते हैं। बहुत सहृदय व्यक्ति। रेडियो पर प्रसारित होने वाले सभी कार्यक्रमों के बारे में हम आपस में चर्चा करते हंै। राजू माली फोन इन कार्यक्रम पर फरमाइशी गीत में खूब रूचि लेते हैं इसी तरह पत्रकार एवं सम्पादक (फलोदी जयते) प्रवीण व्यास मेरे अभिन्न रेडियो मित्र हैं। पिछले दिनों उन्होंने मुझे मोबाईल पर ऑनलाईन विविध भारती एवं रेडियो गार्डन ऐप के बारे में बताया। इससे जुड़कर मुझे बहुत लाभ हुआ है। मैंने अनेक मित्रों को इस रेडियो ऐप के बारे में जानकारी दी है। सभी मित्र रेडियो गार्डन (वल्र्ड चैनल) से जुड़कर स्वयं को सौभाग्यशाली मानते है।